open-index/open-wikipedia-markdown huggingface dataset:
Gan Raveh regionale kommune

**Gan Raveh regionale kommune** (hebraisk מועצה אזורית גן רווה, *Mo'atza Azorit Gan Raveh*) er ein regional kommune i Sentral-Israel i Israel. Kommunen dekkjer åtte busetnader: ein kibbutz, seks moshavar og ein ungdomslandsby. I 2006 var det samla folketalet 5&nbsp;000. Kommunen tener Ayanot, Beit Hanan, Beit Oved, Ge'alya, Gan Sorek, Kfar HaNagid, Neta'im og Palmachim.

Kommunesenteret er Shlomo Elimelech.

## Kjelder

**Denne artikkelen bygger på «[[:en:Gan Raven Regional Council|Gan Raven Regional Council]]» frå ,  den 24. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Cafu

**Marcos Evangelista de Morais** (), kjend som **Cafu** [kaˈfu], er ein brasiliansk tidlegare fotballspelar, fødd i São Paulo. Han vart verdsmeister med Brasil i både 1994 og 2002, i den sistnemnde meierskapen som kaptein. Cafu spelte også VM-finalen 1998, og er dermed den einaste fotballspelaren som har spelt i tre VM-finalar. I tida 1990-2006 spelte han 142 landskampar for Brasil, noko som er landskamprekord i Brasil. Han skåra fem mål på landslaget.

På klubbplan spelte Cafu for både São Paulo (1990-94), AS Roma (1997-2003) og AC Milan (2003-08). Med São Paulo vart han seriemesiter i 1992 og vann Copa Libertadores både i 1992 og 1993. I Roma var han delaktig då klubben vann Serie A i 2001, medan han tre år seinare vann same Serie A med Milan. Han spelte meisterligafinalen i 2005, då Milan tapte for Liverpool FC etter straffeskyting, men kom ikkje på bana då Milan vann meisterligafinalen 2007.

Cafu vert rekna som å ha vore ein av dei aller beste sidebackane i Serie A. Han var ein dynamisk og energetisk høgreback, særleg hugsa for å vere både snøgg og uthaldande, samt med gode både taktiske og tekniske evner.

## Kjelder

**Denne artikkelen bygger på «[[:en:Cafu|Cafu]]» frå ,  den 24. juli 2015.*
British South American Airways

**British South American Airways** (BSAA) var eit britisk statsdrive flyselskap som i tida 1946-49 flaug ruter til Karibia og vestkysten av Sør-Amerika. BSAA nytta i hovudsak Avro-fly på rutene.

Etter at to av flya forsvann, vart selskapet slått saman med med British Overseas Airways Corporation (BOAC) frå 1. januar 1950. 

## Kjelder

**Denne artikkelen bygger på «[[:en:British South American Airways|British South American Airways]]» frå ,  den 25. juli 2015.*
Lilian Thuram

**Ruddy Lilian Thuram-Ulien** () er ein fransk tidlegare fotballspelar, fødd i Pointe-à-Pitre på Guadeloupe, som vart verdsmeister i 1998 og europameister i 2000 med Frankrike. Med sine 142 landskampar er han den spelaren med flest opptredenar i den franske landslagstrøya.

### Klubbspel
Thuram spelte for Monaco FC frå 1991 til han sommaren 1996 vart overført til Parma FC. I 1999 var han med på å vinne både UEFA-cupen og den italienske cupfinalen.

Etter fem sesongar i Parma gjekk turen vidare til Juventus sommaren 2001. Her fekk han med seg to seriegull, 2002 og 2003, og ein tapt UEFA-cupfinale mot AC Milan i 2003. Thuram avslutta med to sesongar, 2006-08, i FC Barcelona.

### Landslagsspel
Thuram debuterte for Frankrike i 1994. Under VM i fotball 1998 skåra han begge måla då Frankrike snudde semfinalekampen mot Kroatia og vann 2-1, faktisk var desse to måla dei einaste han skåra på landslaget. Både i VM-finalen 1998 og EM-finalen 2000 var Thuram ein viktig offensiv spelar frå sin venstreback-posisjon. Kring 2002-03 vart han flytta inn i midtforsvaret både på klubb- og landslag. Han vann VM-sølv med Frankrike i 2006, der Italia vart for sterke og vann finalen med 2-1. Thuram spelte sin 142. og siste landskamp under EM i fotball 2008.

## Kjelder

**Denne artikkelen bygger på «[[:en:Lilian Thuram|Lilian Thuram]]» frå ,  den 25. juli 2015.*
Didier Deschamps

**Didier Claude Deschamps** () er ein fransk fotballspelar og -trenar, fødd i Bayonne. Han var kaptein for Frankrike då landslaget vart verdsmeister i 1998 og europameister i 2000. Sidan 2012 er Deschamps fransk landslagssjef.

## Kjelder

**Denne artikkelen bygger på «[[:en:Didier Deschamps|Didier Deschamps]]» frå ,  den 25. juli 2015.*
Fabien Barthez

**Fabien Alain Barthez** () er ein fransk tidlegare fotballspelar som vart verdsmeister i 1998 og europameister i 2000. Målvakta Barthez var i 1993 med på å vinne Meisterligaen for Olympique Marseille. Seinare vann han seriegull med høvesvis Monaco FC i Frankrike og Manchester United i England.

## Kjelder

**Denne artikkelen bygger på «[[:en:Fabien Barthez|Fabien Barthez]]» frå ,  den 25. juli 2015.*
Bixente Lizarazu

**Bixente Lizarazu** () er ein fransk tidlegare fotballspelar som vart verdsmeister i 1998 og europameister i 2000 for Frankrike. Som klubbspelar vert han hugsa for sine åtte sesongar i Bordeaux og like mange sesongar i Bayern München. Mellom 1992 og 2004 spelte venstrebacken Lizarazu 97 landskampar for Frankrike.

### Klubbspel
Lizarazu debuterte for Girondins Bordeaux hausten 1988. Fram til sommaren 1995 spelte han 246 seriekampar for klubben, som i hans siste sesong nådde finalen i UEFA-cupen, der det vart tap for Bayern München. Etter ein sesongs mellomspel i spanske Athletic Bilbao, vart han sommaren 1997 overført til nettopp Bayern München. I den tyske klubben var ha med å vinne fem seriemeisterskap; 1999-2001, 2003 og 2006, fire cupmeisterskap; 1998, 2000, 2003 og 2006. Han spelte to meisterligafinalar for Bayern München, i 1999 vart det tap 1-2 for Manchester United. I den andre meisterligafinalen møtte Bayern spanske Valencia CF i ein kamp der begge laga hadde skåra eitt mål då fløyta lydde etter 120 minuttars spel. Lizarazu var ein av dei fem spelarane som skåra i straffesparktevlinga, noko som ordna triumf for Bayern München. Lizarazu spelte ein sesong, 2004/05, før han vende tilbake til Bayern og var med på dobbeltsigeren i 2006. Han la då bort fotballskoa.

### Landslagsspel
Lizarazu debuterte på landslaget i ein kamp mot Finland i november 1992. Han fekk snøgt fast plass i den franske fyrsteellevaren. I perioden frå 1996 til 2004 deltok han for Frankrike i samtlege tre europameisterskapane og dei to verdsmeisterskapane i fotball. Både VM i fotball 1998 på fransk heimegrunn, og EM i fotball 2000 enda med triumf for Lizarazu og Frankrike. Under VM på heimebane skåra han elles sitt andre og siste landslagmål i kampen mot Saudi-Arabia. Etter Frankrikes tap mot Hellas under EM i fotball 2004, var det slutt på landslaget for Lizarazu.

## Kjelder

**Denne artikkelen bygger på «[[:en:Bixente Lizarazu|Bixente Lizarazu]]» frå ,  den 25. juli 2015.*
Pomelo

**Pomelo** (*Citrus maxima*) er ein art i sitrusslekta som stammar frå Søraust-Asia. Frukta er ei stor, pæreforma sitrusfrukt med grøngult skal og gult, raudt eller grønt fruktkjøt. Ei frukt kan vega opptil 10 kg. Det tjukke skalet, som utgjer over halvparten av vekta til frukta, kan brukast til å laga sukat. Pomelo kan minna om grapefrukt, men fruktkjøtet er søtt og har ikkje same beiske smak. Pomelo er ein av opphavsplantane til appelsin, grapefrukt, tangelo, mandelo og andre sitrushybridar.

## Kjelder

*«Pomelo» (23. januar 2013). *Store norske leksikon*. Fri artikkel henta 25. juli 2015.
Palmachim

**Palmachim** (hebraisk skrift פַּלְמַחִים) er ein kibbutz sentralt i Israel. Han ligg kring ti kilometer sør for Tel Aviv-området langs kysten av Middelhavet mellom sanddyner og høyrer til Gan Raveh regionale kommune. I 2004 hadde han eit folketal på 500.

## Historie

Palmachim vart grunnlagd den 11. april 1949 av tidlegare medlemmar av Palmach på landområde nær den avfolka palestinsk-arabiske landsbyen Nabi Rubin.

I 2004 vart kibbutz-livsstilen endra og innbyggjarane vart ansvarlege for si eiga inntekt og forbruk.

## Turisme
Ruinane av den gamle hamna til Yavne, Yavneh-Yam, ligg i nærleiken og funn herfrå er stilt ut i eit lite museum i kibbutzen.

## Kjelder

**Denne artikkelen bygger på «[[:en:Palmachim|Palmachim]]» frå ,  den 25. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Beit Hanan

**Beit Hanan** (hebraisk skrift בֵּית חָנָן) er ein moshav som ligg sør for Tel Aviv i Israel, kring to kilometer vest for Ness Ziona. Han er ein del av Moshavrørsla og Gan Raveh regionale kommune. Folkesetnaden er kring 500.

## Historie
Han vart grunnlagd under hanukkah i 1929 av jødiske immigrantar frå Bulgaria. Beit Hanan var det første jødiske jordbrukssamfunnet som vart grunnlagd etter Palestinaopprøra i 1929. Namnet er henta frå Bibelen og 1 Kongebok 4:9.

Hovudnæringa er egg, frukthagar og drivhus.

Det vart oppdaga eit mosaikkgolv med greske inskripsjonar innafor grensa til moshaven.

## Kjelder

**Denne artikkelen bygger på «[[:en:Beit Hanan|Beit Hanan]]» frå ,  den 25. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Beit Oved

**Beit Oved** (hebraisk skrift בֵּית עוֹבֵד, tyder Arbeidarhuset eller Huset til Obed) er ein moshav sentralt i Israel. Han ligg i utkanten av Ness Ziona og høyrer til Gan Raveh regionale kommune. I 2006 hadde Beit Oved eit folketal på 306.

## Etymologi
Namnet er basert på to vers i Bibelen: «Der vart Guds paktkiste ståande i tre månader. Og Herren velsigna **Obed-Edom sitt hus** og alt det som høyrde han til.» (1. Krønikebok 13:14) eller: «Den som **dyrkar** si jord, kan eta seg mett, vitlaus er den som jagar etter fåfengde ting.» (Salomos ordtak 12:11)

## Historie
Moshaven vart grunnlagd i 1933 av ei gruppe bønder. Han vart grunnlagd etter Palestinaopprøra i 1929 då det vart grunnlagd mange jordbrukssamfunn i utkanten av jødiske byar og moshavaer for å betre tryggleiken.

## Kjelder

**Denne artikkelen bygger på «[[:en:Beit Oved|Beit Oved]]» frå ,  den 25. juli 2015.* 
*** oppgav desse kjeldene:*
Kfar HaNagid

**Kfar HaNagid** (hebraisk skrift כְּפַר הַנָּגִיד, tyder 'Fyrstedalen') er ein moshav sentralt i Israel. Han ligg på kystsletta kring 20&nbsp;km sør for Tel Aviv og nord for Yavne og høyrer til Gan Raveh regionale kommune. I 2006 hadde han eit folketal på 958.

Moshaven vart grunnlagd i 1949 av immigrantar frå Bulgaria, og vart kalla opp etter Samuel HaNagid. I følgje Benny Morris, vart moshaven grunnlagd på landområdet til den avfolka palestinsk-arabiske landsbyen Al-Qubayba, men Walid Khalidi skriv at han berre ligg nær Al-Qubayba  og at Kfar HaNagid ligg på landområdet til Yibna.

## Kjelder

**Denne artikkelen bygger på «[[:en:Kfar HaNagid|Kfar HaNagid]]» frå ,  den 25. juli 2015.* 
*** oppgav desse kjeldene:*
*Morris, Benny (2004). *[http://books.google.ca/books?id=uM_kFX6edX8C&pg=RA1-PA176&dq=qastina+arab&lr=&sig=dMZuMVE4EuZu_MjxsxP-j-JX06k Birth of the palestinsk Refugee Problem Revisited]*. Cambridge University Press. ISBN 0-521-00967-7
*
Ge'alya

**Ge'alya**, stundom skriven **Galia** (hebraisk skrift גְּאַלְיָה), er ein moshav sentralt i Israel. Han ligg på kystsletta og dekkjer 2&nbsp;000 dekar og høyrer til Gan Raveh regionale kommune. I 2007 var folketalet 1&nbsp;200.

Moshaven vart grunnlagd i 1948 av nye immigrantar frå Bulgaria. Han ligg nær dei gamle ruinane av Tel Shalaf, der ein har funne lekamar frå  jernalderen, og som er assosiert med den bibelske byen Eltekeh innafor området til Dan-stamma (Josva 19:44).

## Kjelder

**Denne artikkelen bygger på «[[:en:Ge&#39;alya|Ge&#39;alya]]» frå ,  den 25. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Gan Sorek

**Gan Sorek** (hebraisk skrift גַּן שׂוֹרֵק, tyder 'Sorekhagen') er ein moshav sentralt i Israel. Han ligg på kystsletta kring fire kilometer sørvest for Rishon LeZion. Han dekkjer 700 dekar og høyrer til Gan Raveh regionale kommune. I 2006 hadde han eit folketal på 326.

Moshaven vart grunnlagd på landormådet til den avfolka palestinske landsbyen  Nabi Rubin i 1950 av immigrantar frå Polen og Romania. Han er kalla opp etter den nærliggande elva Nahal Sorek.

## Kjelder

**Denne artikkelen bygger på «[[:en:Gan Sorek|Gan Sorek]]» frå ,  den 25. juli 2015.* 
*** oppgav desse kjeldene:*
Neta'im

**Neta'im** (hebraisk skrift נְטָעִים, tyder 'plantasjar') er ein moshav sentralt i Israel. Han ligg på kystsletta kring 4&nbsp;km sør for Rishon LeZion og dekkjer 1&nbsp;100 dekar i Gan Raveh regionale kommune. I 2006 hadde han eit folketal på 502.

Busetnaden vart grunnlagd i 1932 av innbyggjarar frå andre moshavar. Landsbyen vart først kalla **Kfar HaVatikim** (tyder 'Veteranlandsbyen'), og seinare Neta'im, eit namn teke frå Første Krønikebok 4:23;
Dei var pottemakarar, desse folka, og budde i **Neta'im** og Gedera. Der heldt dei til hos kongen og var i teneste hos han.

## Kjelder

**Denne artikkelen bygger på «[[:en:Neta&#39;im|Neta&#39;im]]» frå ,  den 25. juli 2015.* 
*** oppgav desse kjeldene:*
Kfar Mordechai

**Kfar Mordechai** (hebraisk skrift כְּפַר מָרְדְּכַי) er ein landsby sentralt i Israel, kring 30 kilometer sør for Tel Aviv, mellom Ashdod, Gedera og Yavne. Landsbyen vart grunnlagd i 1950 av britiske og sørafrikanske jødar og av somme tidlegare kibbutz-medlemmar, nær ruinane av ein palestinsk-arabisk landsby kalla Bashshit. Han er kalla opp etter Mordechai Eliash, den første israelske ambassadøren i Storbritannia.

Kfar Mordechai er ein del av Gederot regionale kommune, som òg omfattar landsbyane Asseret, Meishar, Shdema, Misgav Dov, Kfar Aviv og Gan Hadarom.

## Kjelder

**Denne artikkelen bygger på «[[:en:Kfar Mordechai|Kfar Mordechai]]» frå ,  den 25. juli 2015.* 
*** oppgav desse kjeldene:*
Gan HaDarom

**Gan HaDarom** (hebraisk skrift גַּן הַדָּרוֹם, tyder 'Den sørlege hagen') er ein moshav sør i Israel. Han ligg på kystsletta nær Ashdod og høyrer til Gederot regionale kommune.

## Historie
Moshaven vart grunnlagd i 1953 av flyktningar frå Irak under Operasjon Ezra og Nehemja. Dei første nybyggjarane i Gan HaDarom budde i ein ma'abara-leir i nabolandsbyen Gan Yavne fram til infrastrukturen var på plass for ei permanent busetjing. I 1957-8 vart det bygd nye tjue hus, og 15 familiar frå Polen flytta inn i dei.

I dag bur det 118 familiar i moshaven. Dei fleste innbyggjarane arbeider i dag i nærliggande byane Ashdod og Yavneh og berre få innan jordbruk.

## Kjelder

**Denne artikkelen bygger på «[[:en:Gan HaDarom|Gan HaDarom]]» frå ,  den 25. juli 2015.* 
*** oppgav desse kjeldene:*
Ayanot

**Ayanot** (hebraisk skrift עֲיָנוֹת, tyder Kjelder) er ein ungdomslandsby sentralt i Israel. Han ligg nær Ness Ziona og høyrer til Gan Raveh regionale kommune. I 2011, hadde han eit folketal på 240.

## Historie

Landsbyen vart grunnlagd på eit område som vart kjøpt frå Ada Maimon og starta opp som ein opplæringsgard for jenter
i 1926. Landsbyen vart grunnlagd den 30. mars 1930, men ingen budde på staden før Maimon, ti jenter og ei vakt, flytta inn den 12. januar 1932. Fram til då hadde dei budd i Ness Ziona i nærleiken. Landsbyen vart kalla opp etter dei mange kjeldene i området, men somme kjelder hevdar namnet kjem frå Femte mosebok 8:7;
For Herren din Gud fører deg inn i eit godt land, eit land med rennande bekker, med **kjelder** og vassårer som spring fram i dalane og på fjellet. Jewish National Fund skreiv i 1949 at namnet kom frå arabisk.

Under andre verdskrigen vart landsbyen ein jordbruksskule og tok inn unge overlevande frå Holocaust. I dag er han ein kostskule for 180 elevar. 

## Kjelder

**Denne artikkelen bygger på «[[:en:Ayanot|Ayanot]]» frå ,  den 25. juli 2015.* 
*** oppgav desse kjeldene:*


## Bakgrunnsstoff
*
Gederot regionale kommune

**Gederot regionale kommune** (hebraisk skrift מועצה אזורית גדרות, *Mo'atza Azorit Gderot*) er ein regional kommune i Sentral-Israel i Israel. Han ligg mellom Ashdod, Yavne og Gedera og dekkjr eit område på 13&nbsp;000 mål. Han vart grunnlagd i 1953 og har kring 4&nbsp;200 innbyggjarar.

Han grensar til Brenner regionale kommune i nord, Hevel Yavne regionale kommune i vest, Be'er Tuvia regionale kommune og Gan Yavne i sør, og byen Gedera i aust.

## Busetnader
Kommunen omfattar seks moshavim og ein fellesbusetnad:
*Aseret (fellesbusetnad)
*Gan HaDarom (moshav)
*Kfar Aviv (moshav)
*Kfar Mordechai (moshav)
*Meishar (moshav)
*Misgav Dov (moshav)
*Shdema (moshav)

## Bakgrunnsstoff
*Offisiell nettstad
Kfar Aviv

**Kfar Aviv** (hebraisk skrift כְּפַר אָבִיב, tyder 'Kjeldelandsbyen') er ein moshav sentralt i Israel, nær Ashdod. Han er ein del av Gederot regionale kommune.

Kfar Aviv vart grunnlagd i 1952 av Jewish Agency. Han var meint å ta i mot immigrantar til Israel frå Egypt. Det opphavlege namnet var Kfar HaYeor (hebraisk skrift כפר היאור, tyder 'Nil-landsbyen'). Namnet «Kfar Aviv» vart gjeve som ein referanse til utvandringa til jødane frå Egypt, som skjedde om våren i følgje Torahen (Andre mosebok 34:18). Etter kvart tok landsbyen i mot familiar frå Polen òg.

Dei fleste innbyggjarane i landsbyen arbeider andre stader.

## Kjelder

**Denne artikkelen bygger på «[[:en:Kfar Aviv|Kfar Aviv]]» frå ,  den 25. juli 2015.* 
*** oppgav desse kjeldene:*
Meishar

**Meishar** (hebraisk skrift מֵישָׁר, tyder Planert) er ein moshav nær Gedera på kystsletta sør i det sentrale Israel. Han er ein del av Gederot regionale kommune.

Moshaven vart grunnlagd av immigrantar til Israel frå Tyskland og Polen i 1950.

## Kjelder

**Denne artikkelen bygger på «[[:en:Meishar|Meishar]]» frå ,  den 25. juli 2015.* 
*** oppgav desse kjeldene:*
Aseret

**Aseret** (hebraisk skrift עֲשֶׂרֶת) er ein fellesbusetnad nær Gedera på kystsletta sør i det sentrale Israel. Aseret høyrer til Gederot regionale kommune. Ordet «aseret» tyder ti, og syner til dei ti innbyggjarane frå Bilu som grunnla Gedera.

## Historie
Aseret vart grunnlagd i 1954 som eit kommunesenter for Gederot regionale kommune og har framleis denne funksjonen i dag. 

Aseret vart bygd på landområdet til Bashshit, ein arabisk landsby i den arabisk-israelske krigen i 1948. Det ligg ei gammal grav ved landsbyen, som i følgje segnet skal høyre til Set, sonen til Adam i Det gamle testamentet. I følgje vitskapsfolk i Palestine Exploration Fund, kjem namnet Bashshit frå *Beit Shit*, som tyder «huset til Set». Grava ligg under ein moské med tre kuplar i ei åsside.

## Kjelder

**Denne artikkelen bygger på «[[:en:Aseret|Aseret]]» frå ,  den 25. juli 2015.*
Gezer regionale kommune

**Gezer regionale kommune** (hebraisk skrift מועצה אזורית גזר, *Mo'atza Azorit Gezer*) er ein regional kommune i Det sentrale distriktet i Israel. Han vart grunnlagd i 1949 og hadde eit folketal på 20&nbsp;700 i 2006.

## Busetnader
Kommunen dekkjer fem kibbutzim, 15 moshavim og fem fellesbusetnader.

**Kibbutzar**
*Gezer
*Hulda
*Na'an
*Netzer Sereni
*Sha'alvim

**Moshavar**
*Azaria
*Beit Uziel
*Ganei Yohanan
*Kfar Ben Nun
*Kfar Bilu
*Kfar Shmuel
*Matzliah
*Mishmar Ayalon
*Pedaya
*Petahya
*Ramot Meir
*Sitria
*Yad Rambam
*Yashresh
*Yatzitz

**Fellesbusetnader**
*Beit Hashmonay
*Ganei Hadar
*Karmei Yosef
*Mishmar David
*Nof Ayalon

## Venskapsbyar
* Leawood, Kansas i USA
* Grimma i Tyskland

## Kjelder

**Denne artikkelen bygger på «[[:en:Gezer Regional Council|Gezer Regional Council]]» frå ,  den 25. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Yad Rambam

**Yad Rambam** (hebraisk skrift יַד רַמְבַּ"ם, tyder Rambam-minnesmerket) er ein moshav sentralt i Israel. Han ligg i Shephelah nær Ramle og høyrer til Gezer regionale kommune. I 2007 var folketalet 1&nbsp;000.

Moshaven vart grunnlagd den 6. november 1955 og vart kalla opp etter Maimonides (på hebraisk kalla Rambam). Dei fleste av nybyggjarane var immigrantar frå Fes i Marokko.

## Kjelder

**Denne artikkelen bygger på «[[:en:Yad Rambam|Yad Rambam]]» frå ,  den 25. juli 2015.*
Sitria

**Sitria** (hebraisk skrift סתריה) er ein moshav sentralt i Israel. Han ligg i Shfela nær Rehovot og høyrer til Gezer regionale kommune. I 2007 hadde han eit folketal på 999.

Moshaven vart grunnlagd av Lag BaOmer i 1949 av 95 familiar frå Polen og Romania, som hadde vore internert i ein interneringsleir på Kypros. Før 1948 budde beduinstamma sitriya (arabisk skrift السطرية) i området.

I følgje Walid Khalidi er moshaven bygd på landområdet til Abu al-Fadl, ein palestinsk-arabisk landsby avfolka i 1948.

## Kjelder

**Denne artikkelen bygger på «[[:en:Sitria|Sitria]]» frå ,  den 25. juli 2015.* 
*** oppgav desse kjeldene:*
*
*
Beit Hashmonay

**Beit Hashmonay** (hebraisk skrift בֵּית חַשְׁמוֹנַאי, tyder 'det hashmoneiske huset') er ein fellesbusetnad sentralt i Israel, 5 km søraust for Ramla. Beit Hashmonay høyrer til Gezer regionale kommune. I 2009, hadde han eit folketal på 850.

Beit Hashmonay vart grunnlagd i 1970 av Jewish Agency. Han er kalla opp etter Simon Thassi, eit medlem av den hashmoneiske familien som erobra den antikke byen Gezer, som ligg i nærleiken. In 1987 vart han ein fellesbusetnad og eit landsbysenter for den regionale kommunen.

## Kjelder

**Denne artikkelen bygger på «[[:en:Beit Hashmonay|Beit Hashmonay]]» frå ,  den 25. juli 2015.* 
*** oppgav desse kjeldene:*
Ganei Hadar

**Ganei Hadar** (hebraisk skrift גַּנֵּי הָדָר, tyder *Hadar-hagane*) er ein fellesbusetnad sentralt i Israel. Han ligg i Shephelah nær Rehovot og høyrer til Gezer regionale kommune. I 2006 hadde han eit folketal på 286.

Landsbyen vart grunnlagd i 1930 av immigrantar frå USA, som grunnla unionen «Gan Hadar - Co-operation». Landometåvart kjøpt av unionsmedlemmar frå den arabiske landsbyen al-Na'ani seint i 1920-åra, og var den første jødiske busetnaden i Gezer-området. 

## Kjelder

**Denne artikkelen bygger på «[[:en:Ganei Hadar|Ganei Hadar]]» frå ,  den 25. juli 2015.* 
*** oppgav desse kjeldene:*



## Bakgrunnsstoff
*Offisiell nettstad
Karmei Yosef

**Karmei Yosef** (hebraisk skrift כַּרְמֵי יוֹסֵף, tyder 'Yosef-vingardane', òg skrive Carmey Yosef) er ein fellesbusetnad sentralt i Israel. Han ligg i Shephelah mellom Ramle og Rehovot og høyrer til Gezer regionale kommune.  I 2007 var folketalet 1&nbsp;800 omkring 400 hushaldningar.

Landsbyen vart grunnlagd i 1984 av tidlegare innbyggjarar i Ness Ziona og Rehovot, og vart kalla opp etter Yosef Sapir.  Karmei Yosef er spreidd utover kring 1640 mål. Han ligg 200–260 meter over havet, og grensar til Ayalondalen i nord og Meginimskogen i sør. Karmei Yosef ligg midt i eit kring 7500 mål stort jordbruksområde, der det hovudsakleg vert dyrka druer, i tillegg til frukt og olivenlundar.

Karmei Yosef ligg like ved den antikke byen Gezer.  Gezer vart ein viktig kanaanittisk by i bronsealderen og israelittisk by i jernalderen. Byen er nemnt på Merneptah-stelen som er datert til slutten av 1200-talet fvt., og i følgje Bibelen, slo Josva kongen av Gezer i slaget om Kanaan (Josva 10:33).

## Kjelder

**Denne artikkelen bygger på «[[:en:Karmei Yosef|Karmei Yosef]]» frå ,  den 25. juli 2015.* 
*** oppgav desse kjeldene:*


## Bakgrunnsstoff
*Offisiell nettstad
Mishmar David

**Mishmar David** (hebraisk skrift מִשְׁמַר דָּוִד, tyder 'Davids vakt') er ein fellesbusetnad sentralt i Israel. Han ligg i Shephelah nær Mazkeret Batya og høyrer til Gezer regionale kommune. I 2006 hadde han eit folketal på 197. I 2003 vart han den første kibbutzen som vart privatisert.

## Historie
Landsbyen vart grunnlagd som ein kibbutz i 1948 av Holocaust-overlevande frå Romania og tidlegare soldatar, og vart kalla opp etter David Marcus, ein amerikansk oberst som hjelpte Israel under den arabisk-israelske krigen i 1948 og som seinare vart den første generalen i landet. Han vart grunnlagd på land som høyrte til den avfolka palestinske landsbyen Khulda. I 1970-åra tok kibbutzen i mot fleire  immigrantar frå Storbritannia. Hovudnæringa var basert på dyrkinga av mais, avokado og druer, i tillegg til ei trykkpresse.

Den kollektive livsstilen gjekk tilbake i 1990-åra. Matsalen til kibbutzen vart stengd i 1994, og i 1999 vart systemet med å bli betalt etter behov avskaffa. I 2003 stemnde 50 personar for og berre ein i mot, og staden vart han omgjort til ein fellesbusetnad, som den første kibbutzen i Israel. Kibbutzen hadde gjeld på 18 million britiske pund, og selde landområde for å få bygd 350 bustadhus, medan resten av landområdet vart gjeve attende til staten. Kvar kibbutzmedlem fekk aksjar i trykkeriet.

Ei arkeologisk utgraving i 2006 avdekte ein gammal omajade-busetnad som dekte seks mål i Mishmar David. 

## Kjelder

**Denne artikkelen bygger på «[[:en:Mishmar David|Mishmar David]]» frå ,  den 25. juli 2015.* 
*** oppgav desse kjeldene:*
Yashresh

**Yashresh** (hebraisk skrift יַשְׁרֵשׁ, tyder '[han] skal slå rot') er ein moshav sentralt i Israel. Han ligg i Shephelah kring 3&nbsp;km sør for Ramle. Moshaven dekkjer kring 500 dekar og høyrer til Gezer regionale kommune. I 2006 hadde han eit folketal på 770.

Moshaven vart grunnlagd i 1950 av immigrantar frå Marokko. Som nabostaden Yatzitz har han fått namn frå Jesaja 27:6;
I dagar som kjem, **skal** Jakob **slå rot**, Israel skal veksa og bløma og fylla jorda med grøde.

## Kjelder

**Denne artikkelen bygger på «[[:en:Yashresh|Yashresh]]» frå ,  den 25. juli 2015.* 
*** oppgav desse kjeldene:*
Kfar Shmuel

**Kfar Shmuel** (hebraisk skrift כְּפַר שְׁמוּאֵל, tyder 'Shmuel-landsbyen') er ein moshav sentralt i Israel. Han ligg i Shephelah kring 6&nbsp;km sør for Ramle og høyrer til Gezer regionale kommune. I 2006 hadde han eit folketal på 664.

Moshaven vart grunnlagd den 4. januar 1950 av immigrantar frå Romania, og vart kalla opp etter Stephen Samuel (Shmuel) Wise.

Kfar Shmuel vart bygd i ruinane etter den palestinske landsbyen 'Innaba, som vart okkupert av israelske styrkar den 10. juli 1948.

## Kjelder

**Denne artikkelen bygger på «[[:en:Kfar Shmuel|Kfar Shmuel]]» frå ,  den 25. juli 2015.* 
*** oppgav desse kjeldene:*
Pedaya

**Pedaya** (hebraisk skrift פְּדָיָה) er ein moshav sentralt i Israel. Han ligg i Shephelah nær Mazkeret Batya og høyrer til Gezer regionale kommune. I 2006 hadde han eit folketal på 586.

Moshaven vart grunnlagd i 1951 av immigrantar frå Irak. Namnet er henta frå 2. Kongebok 23:36;
Jojakim var tjuefem år gammal då han vart konge, og han styrte i Jerusalem i elleve år. Mor hans heitte Sebuda og var dotter til **Pedaja** frå Ruma.

## Kjelder

**Denne artikkelen bygger på «[[:en:Pedaya|Pedaya]]» frå ,  den 25. juli 2015.* 
*** oppgav desse kjeldene:*
Petahya

**Petahya** (hebraisk skrift פְּתַחְיָה) er ein moshav sentralt i Israel. Han ligg i Shephelah nær Mazkeret Batya og høyrer til Gezer regionale kommune. I 2006 hadde han eit folketal på 729.

Moshaven vart grunnlagd i 1951 på landområdet til den avfolka arabiske landsbyen al-Na'ani, der innbyggjarane måtte flykte til Ramallah-området, Jerusalem og Jordan under den arabisk-israelske krigen i 1948. Han vart først kalla **Gezer 10**, og det noverande namnet kjem frå eit «førenamn i Bibelen .. (1. Krøn. 24:16)». Grunnleggjarane var immigrantar frå den tunisiske ungdomsrørsla HaNoar HaTzioni. Dei fekk seinare med seg av immigrantar frå Algerie og India. I dag arbeider innbyggjarane hovudsakleg på vingardar.

## Kjelder

**Denne artikkelen bygger på «[[:en:Petahya|Petahya]]» frå ,  den 25. juli 2015.* 
*** oppgav desse kjeldene:*
Ramot Meir

**Ramot Meir** (hebraisk skrift רָמוֹת מֵאִיר, tyder 'Meir-høgdene') er ein liten moshav sentralt i Israel. Han ligg i Shephelah kring 4&nbsp;km sør for Rehovot og høyrer til Gezer regionale kommune. I 2011 hadde han eit folketal på 782.

Moshaven vart grunnlagd i 1949 av demobiliserte soldatar og vart kalla opp etter den amerikanske filantropen Meyer Rosoff. Rosoff hadde kjøpt landområdet kring den arabiske landsbyen al-Na'ani i 1930-åra for selskapet sitt, Rosoff Group Plantations.

Han kollapsa i 1965, men vart grunnlagd på ny i 1969 av ei gruppe immigrantar frå Frankrike (som opphavleg kom frå Nord-Afrika).

## Kjelder

**Denne artikkelen bygger på «[[:en:Ramot Meir|Ramot Meir]]» frå ,  den 25. juli 2015.* 
*** oppgav desse kjeldene:*

## Bakgrunnsstoff
*offisiell nettstad
Cisiojanus

**Cisiojanus** er eit hugsevers frå mellomalderen for å finna datoen for dei viktigste helgendagane og dei faste kyrkjefestane i den katolske kyrkja. Cisiojanus blei opphavleg skrive på latin, og har namn etter dei to første orda i januarverset.

Regla er sett saman av 24 heksameter, to for kvar månad. Ho inneheld ei staving for kvar dag i året. Byrjingsbokstavane til namna på merkedagane er føyd inn i versa i den rekkjefølgja dei fann stad. Versa har dermed inga ordmeining.

Cisiojanus blei seinare omsett frå latin til andre språk. Regla blei brukt heilt til ho blei fortrengd av almanakkar henne på 1700-talet.

## Kjelder

*«Cisiojanus» (14. februar 2009). *Store norske leksikon*. Fri artikkel henta 6. juni 2015.
Matzliah

**Matzliah** (hebraisk skrift מַצְלִיחַ) er ein moshav sentralt i Israel. Han ligg i Shephelah kring 2&nbsp;km sør for Ramle og høyrer til Gezer regionale kommune. I 2007 var folketalet 1&nbsp;200.

Moshaven vart grunnlagd i 1950 av karaittiske jødar frå Egypt. Han vart kalla opp etter Sahl ben Matzliah, ein karaittisk filosof og forfattar.

## Kjelder

**Denne artikkelen bygger på «[[:en:Matzliah|Matzliah]]» frå ,  den 25. juli 2015.* 
*** oppgav desse kjeldene:*
Mishmar Ayalon

**Mishmar Ayalon** (hebraisk skrift מִשְׁמַר אַיָּלוֹן, tyder Ayalon-vakta) er ein moshav sentralt i Israel. Han ligg mellom Latrun og Ramla langs den gamle vegen mellom Jerusalem og Tel Aviv, som ligg oppom den bibelske dalen Ayalon (Josva 10:12), som han har namn etter. Staden høyrer til Gezer regionale kommune. I 2006 hadde han eit folketal på 417.

Moshaven vart grunnlagd i 1949 av ei gar'in-gruppe av Holocaust-overlevande frå Tsjekkoslovakia. 

Hovudnæringa i moshaven er jordbruk, hovudsakleg frukt, grønsaker og meieridrift, som er kjend for ost av høg kvalitet. Kunstnaren Jonathan Kis-Lev var fødd i moshaven og landskapet her er motiv i mange av måleria hans.

## Kjelder

**Denne artikkelen bygger på «[[:en:Mishmar Ayalon|Mishmar Ayalon]]» frå ,  den 25. juli 2015.* 
*** oppgav desse kjeldene:*
Acidalia Planitia

**Acidalia Planitia** er eit stort basseng i dei nordlege låglanda på Mars. Det er stort nok til at amatørastronomar kan sjå det frå jorda. Området har mange mogelege muddervulkanar.

## Kjelder

## Bakgrunnsstoff
Karl-Heinz Rummenigge

**Karl-Heinz Rummenigge** () er ein tysk tidlegare fotballspelar frå Lippstadt som vart europameister i 1980, og vann VM-sølv både i 1982 og 1986, med Vest-Tyskland. Som klubbspelar hadde han stor suksess som angripar hos FC Bayern München. Både i 1980 og 1981 vart han kåra til årets fotballspelar i Europa.

## Karriere
### Klubbspel
Rummenigge debuterte for Bayern München i 1974. Våren 1976 var han med i fyrsteellevaren då Bayern tok sin tredje rake siger i Europacupen ved å slå AS Saint-Étienne med 1-0 på Hampden Park i Glasgow. Både i 1980 og 1981 var Rummenigge sentral for Bayern då klubben vann bundesligaen begge åra. Begge sesongane var han toppskårar i den tyske serien, og begge åra var han kåra til å vere Europas beste fotballspelar. Sidan var han med å vinne den tyske cupmeisterskapen både 1982 og 1984.

Sommaren 1984 vart han overført til Inter. Han lukkast ikkje nå sitt gamle bestenivå i Milano-klubben, og var plaga av skadar. Rummenigge avslutta si aktiv tid med to sesongar, 1987-89, i Servette Geneve. Han vart målkonge i sin fyrste sesong for Servette, utan at klubben vann nokon meistertittel.

### Landslagsspel

Rummenigge fekk sin landslagsdebut 6. oktober 1976, då Vest-Tyskland vann 2-0 over Wales. Frå 1978 til 1986 var han med i samtlege tre fotball-VM og to fotball-EM i perioden. Då Vest-Tyskland vann EM i fotball 1980 vart han kåra til beste spelaren i meisterskapen. Både under VM i fotball 1982 og VM i fotball 1986 var han kaptein for Vest-Tyskland, som ved begge høva spelate seg fram til VM-finale. I 1982 vart det tap 1-3 mot Italia, fire år seinare var det Argentina som vart for sterke og sigra med 3-2. Rummenigge spelte sin 95. og siste landskamp i nettopp 1986-finalen. Han hadde då skåra 45 landslagsmål.

Rummenigge har sidan 2002 vore styreleiar i FC Bayern München.

## Kjelder

**Denne artikkelen bygger på «[[:de:Karl-Heinz Rummenigge|Karl-Heinz Rummenigge]]» frå ,  den 26. juli 2015.*
Slaget ved Lodi

**Slaget ved Lodi**, eller slaget ved Lodi bru, var eit slag mellom franske og austerrikske styrkar utanfor Lodi den 11. mai 1796. 

Det var ein del av Den første koalisjonskrigen under dei franske revolusjonskrigane. Franskmennene kom sigrande ut av slaget. Sigeren opna vegen til Milano for den franske hæren. Slaget var også viktig for Napoleon si utvikling fransk leiar. I følgje han sjølv var det dette slaget som overtydde han om at han var overlegen andre generalar, og at det var skjebnen hans å oppnå store ting.

I opptakten til slaget forfølgde franske troppar dei austerrikske, som trekte seg tilbake gjennom Italia. Franskmennene kom fram til Casal klokka 3 om morgonen den 11. ma. Klokka 9 støtte dei franske fortroppane på austerrikske troppar som forsvara området ved Lodi. Napoleon sende kavaleriet han rådde over mot dei, og divisjonane til generalane Pierre Augereau og André Masséna blei sett i marsj. Fortroppane klarte å jaga fiendetroppane på flukt og erobra ein kanon. Dei franske styrkane rykka inn i Lodi og forfølgde dei austerrikske, som då hadde kryssa  Adda. 

Austerrikarane,  under befalet til Johann Peter Beaulieu, stilte seg i formasjon med 30 kanonar som forsvar for brua på bortsida av elva.
Franskmennene posisjonerte artilleriet sitt på andre elvebreidda. I nokre timar skaut partane på kvarandre. Imens stilte dei gjenverande franske styrkane seg i åtaksformasjon. Andre bataljon gjekk fremst, følgd av grenaderbataljonane. Først makta ikkje dei franske troppane å slå gjennom, men leia av generalane Louis Alexandre Berthier, Massena, Jean-Baptiste Cervoni, Claude Dallemagne, brigadesjefen Jean Lannes og bataljonsjefen Dupat fekk dei til slutt eit gjennombrot. Dei austerrikske fottroppane flykta. Det austerrikske kavaleriet blei sett inn for å dekka flukta dei. Franske styrkar slo dei tilbake, men var etter å ha marsjert over 5 mil for trøytte til å kunna forfølgja austerrikarane.

## Kjelder

**Denne artikkelen bygger på «[[:en:Battle of Lodi|Battle of Lodi]]» frå , og «[[:sv:Slaget vid Lodi|Slaget vid Lodi]]» frå  den 26. juli 2015.*  
 

Kjelder oppgjevne av Engelsk Wikipedia:
* Smith, Digby. *The Napoleonic Wars Data Book*. London: Greenhill, 1998. ISBN 1-85367-276-9.

Kjelder oppgjevne av Svensk Wikipedia:
* *Ny Läsning för Swenska Soldater af alla Wapen*, *Bataljen wid Lodi den 11 Maj 1796*, Hampus W. Mörner
Fotball-EM 1980

**Europameisterskapen i fotball 1980** var den sjette europameisterskapen i fotball. Meisterskapen vart avvikla i Italia i tida 11. til 22. juni 1980. Vest-Tyskland vart europameister etter 2-1 over Belgia i finalen på Stadio Olimpico i Roma. Dei 14 kampane var fordelt på fire byar; Napoli, Roma, Milano og Torino.

Omframt vertsnasjonen Italia, med friplass, hadde England, Belgia, Spania, Nederland, Tsjekkoslovakia, Hellas og Vest-Tyskland kvalifisert seg til sluttspelet. 31 land deltok i kvalifiseringa, fordelt på sju grupper, som gjekk av stabelen i tida frå mai 1978 til mars 1980.

Dei åtte deltakarlanda var i sluttspelet fordelt i to like store grupper. Vinnarane av gruppene gjekk direkte til finale, medan toarane i gruppene gjorde opp om bronseplassen. Bronsefinalen i Napoli enda uavgjort 1-1 mellom vertslandet Italia og Tsjekkoslovakia, og vart avgjort med straffeskyting. Straffesparktevlinga vart ikkje avgjort før Fulvio Collovati bomma på Italias niande straffe.

Med sine tre mål vart Klaus Allofs frå Vest-Tyskland den spelaren som laga mest nettsus.

## Finalen
EM-finalen fann stad på Stadio Olimpico i Roma framfor 47&nbsp;864 tilskodarar. Midtspissen Horst Hrubesch gav vestyskarane leiinga i det 10. minutt. Belgia utlikna på straffespark ved René Vandereycken då det var spelt ein halv time av andre omgang, før Hrubesch vart matchvinnar i det 88. minutt.

**Vest-Tyskland** stilte med fylgjande mannskap på Stadio Olimpico: Harald Schumacher, Manfred Kaltz, Bernard Dietz (kaptein), Uli Stielike, Karlheinz Förster, Hans-Peter Briegel, Bernd Schuster, Hansi Müller, Karl-Heinz Rummenigge, Horst Hrubesch og Klaus Allofs. Bernhard Cullmann kom inn for Briegel i det 55. minutt.

For **Belgia** spelte: Jean-Marie Pfaff, Eric Gerets, Walter Meeuws, Luc Millecamps, Michel Renquin, Julien Cools (kaptein), René Vandereycken, Wilfried Van Moer, Raymond Mommens, François Van Der Elst og Jan Ceulemans.

## Kjelder

**Denne artikkelen bygger på «[[:en:UEFA Euro 1980|UEFA Euro 1980]]» frå ,  den 26. juli 2015.*
Karlheinz Förster

**Karlheinz Helmut Förster** () er ein tysk tidlegare fotballspelar frå Mosbach som vart europameister i 1980, og vann VM-sølv både i 1982 og 1986, med Vest-Tyskland. Mellom 1978 og 1986 spelte han 81 landskampar og skåra to mål for det vesttyske landslaget.

Midtstoppar Förster spelte for VfB Stuttgart i perioden 1977-86. I 1982 vart han kåra til årets tyske fotballspelar, og i 1984 kunne han feire at klubben vann den tyske bundesligaen. Frå 1986 var han i fire sesongar knytt til franske Olympique Marseille. Her var han i 1989 med på å vinne på den franske serien og den nasjonale cupen. Etter fleire år med skadetrøbbel forlet han toppfotballen i 1990.

Förster og den eldre broren Bernd Förster spelte ved fleire høve saman på det vesttyske landslaget.
## Kjelder

**Denne artikkelen bygger på «[[:de:Karlheinz Förster|Karlheinz Förster]]» frå ,  den 26. juli 2015.*
Tractus Catena

**Tractus Catena** (latin for Tractuskjeda) er ei kjede med krater på den søraustre fjellsida av Alba Mons på Mars. Ho er namnsett etter eit klassisk albedoområde og ligg i sør mellom Ceraunius Fossae i vest og Tractus Fossae i aust. 

Kjeda kan ha eit vulkansk opphav, men forkastingsgrøfter og grunnvatn er andre mogelege forklaringar.

## Kjelder

## Bakgrunnsstoff
Punsj

**Punsj** er ein selskapsdrikk som i regelen er blanda av alkohol og andre ingrediensar. Punsj blir gjerne servert i ein vid bolle, og har gjerne lågare alkoholinnhald enn andre cocktailar.

Drikken er kjend frå 1600-talet, først gjerne i tilknyting til Ostindia (Sør- og Søraust-Asia). Det engelske namnet *punch* kjem truleg frå sanskrit *pañca*, 'fem', som er *pañc* på mange talte indiske språk. Punsj blei tradisjonelt laga med fem ingrediensar som kunne vera arak, vatn, te, sukker og krydder. Ein kan også laga punsj med andre typar brennevin eller vin og eventuelt blanda inn fruktbitar.

I skandinaviske land fekk punsj særleg tyding som selskapsdrikk. Denne blei gjerne blanda heime og servert varm. Seinare har ein også fått fabrikkframstilt punsj som gjerne kan drikkast kald.

## Sjå òg
*Gløgg

## Kjelder

*«Punsj» (14. februar 2009). *Store norske leksikon*. Fri artikkel henta 26. juli 2015.
*«punch, n.3.» OED Online. Oxford University Press, June 2015. Web. Henta 26. juli 2015.
Ganei Yohanan

**Ganei Yohanan** (hebraisk skrift גַּנֵּי יוֹחָנָן) er ein moshav sentralt i Israel. Han ligg i Shephelah nær Rehovot og høyrer til Gezer regionale kommune. I 2006 hadde han eit folketal på 637.

Moshaven vart grunnlagd i 1950 av immigrantar frå Romania, og vart kalla opp etter Yohanan Kreminitsky. Grunnleggjarane fekk seinare med seg  immigrantar frå Tripoli i Libanon.

## Kjelder

**Denne artikkelen bygger på «[[:en:Ganei Yohanan|Ganei Yohanan]]» frå ,  den 26. juli 2015.* 
*** oppgav desse kjeldene:*
Kfar Bin Nun

**Kfar Bin Nun** (hebraisk skrift כְּפַר בִּן-נוּן, tyder 'søner av landsbyen Nun') er ein moshav sentralt i Israel. Han ligg i Ayalondalen og høyrer til Gezer regionale kommune. I 2006 hadde han eit folketal på 473.

Moshaven vart grunnlagd i 1952 av Jordbruksunionen nær den avfolka palestinsk-arabiske landsbyen al-Qubayba. Han vart opphavleg kalla **Mishmar Ayalon Bet** sidan han låg ved avkøyrsla til den eksisterande Mishmar Ayalon, som vart grunnlagd to år tidlegare. Han fekk seinare namnet Kfar Bin Nun etter Operasjon Bin Nun, som igjen vart kalla opp etter det andre namnet til Josva (1:1), som kjempa her i Ayalondalen (Josva 10:12). På to forsøk klarte ikkje Det israelske forsvaret å erobre Latrun under den arabisk-israelske krigen i 1948.

Fram til seksdagarskrigen i 1967 vart han klassifisert som ein grensebusetnad, som tydde at han fekk økonomisk kompensasjon for åtak han leid på grunn av plasseringa nær den jordanske grensa.

## Kjelder

**Denne artikkelen bygger på «[[:en:Kfar Ben Nun|Kfar Ben Nun]]» frå ,  den 26. juli 2015.* 
*** oppgav desse kjeldene:*

## Bakgrunnsstoff
* Offisiell nettstad
Kfar Bilu

**Kfar Bilu** (hebraisk skrift כְּפַר בִּיל"וּ, tyder 'Bilu-landsbyen') er ein moshav sentralt i Israel. Han ligg mellom Rehovot og Kiryat Ekron og høyrer til Gezer regionale kommune. I desember 2010 hadde han eit folketal på 1&nbsp;318.

Moshaven vart grunnlagd i 1932 av ei gruppe arbeidarar kalla «Det sørlege selskapet» (hebraisk חבורת הדרום, *Havurot HaDarom*), som hadde førebudd seg i Rehovot. Namnet er til minne om at det var femti år sidan den første aliyahen med Bilu-medlemmar.

## Kjelder

**Denne artikkelen bygger på «[[:en:Kfar Bilu|Kfar Bilu]]» frå ,  den 26. juli 2015.* 
*** oppgav desse kjeldene:*
Na'an

**Na'an** (hebraisk skrift נַעַן) er ein kibbutz nær byen Rehovot i Israel. Han ligg innafor Det sentrale distriktet og høyrer til Gezer regionale kommune, med grenser til landsbyane Ganei Hadar, Ramot Meir og Sitria.

Kibbutzen vart grunnlagd i september 1930 av 42 medlemmar frå ungdomsgruppa Noar HaOved, på landområde kjøpt frå den arabiske landsbyen Al-Na'ani. Namnet på landsbyen og kibbutzen kjem truleg frå den bibelske byen Na'amah (Josva 15:41).

Før staten Israel vart grunnlagd, var folk frå Na'an aktive i både den britiske jødiske brigaden (to medlemmar frå kibbutzen døydde i andre verdskrigen) og Haganah. Haganah-leiaren og seinare medlem i det israelske parlamentet, Yisrael Galili, var eit medlem av kibbutzen og det vart skjult mange våpen her for Haganah i ein av kjellarane i kibbutzen.

I 1948 vart Na'an hovudkvarteret i det nyoppretta israelske forsvaret for ein operasjon for å frigjere Jerusalem og dei eldre frå den dåverande arabiske byen Ramla signerte ei formell overgjeving av byen på området til kibbutzen.

Hovudnæringa i Na'an var jordbruk, og sidan kunstig vatning. Sidan behovet for kunstig vatning var stort i Israel, byrja Na'an å produsere vatningsutstyr og seint i 1970-åra var han ein dei mest suksessrike fabrikkane i Kibbutzrørsla. I 2007 vart Na'an Irrigation Systems slått saman med det indiske konglomeratet Jain Irrigation i 2007.

Frå 1980-åra og frametter vart kibbutzen gradvis privatisert.

## Kjelder

**Denne artikkelen bygger på «[[:en:Na&#39;an|Na&#39;an]]» frå ,  den 26. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Netzer Sereni

**Netzer Sereni** (hebraisk skrift נֵצֶר סֶרֶנִי) er ein kibbutz sentralt i Israel. Han ligg i Shephelah mellom Be'er Ya'akov og Ness Ziona og høyrer til Gezer regionale kommune. I 2006 hadde han eit folketal på 534.

## Historie

Kibbutzen Netzer Sereni vart grunnlagd i 1948 av 120 medlemmar frå kibbutzen Givat Brenner, som delte seg av ideologiske årsaker. Kibbutzen vart kalla *Netzer Sereni* etter Enzo Sereni, ein jødiske-italiensk sionistleiar og offiser i Den jødiske brigaden. Sereni var ein av grunnleggjarane av Givat Brenner. Han hoppa i fallskjerm inn i det Nazi-okkuperte Italia under andre verdskrigen, men vart teken til fange så snart han landa av tyskarane, og avretta i Dachau konsentrasjonsleir.

Kibbutz Netzer Sereni vart grunnlagd av Holocaust-overlevande. Han vart først kalla kibbutz Buchenwald etter konsentrasjonsleiren, der mange av innbyggjarane hadde sete. Namnet vart sidan endra til Netzer av Buchenwald-medlemmar. I 1955 vart det eit skilje mellom to arbeidarparti, Mapam og Mapai. Mapai-medlemmar frå kibbutz Givat Brenner flytta til kibbutzen Netzer og la til namnet Sereni.

## Kjelder

**Denne artikkelen bygger på «[[:en:Netzer Sereni|Netzer Sereni]]» frå ,  den 26. juli 2015.* 
*** oppgav desse kjeldene:*
Sha'alvim

**Sha'alvim** (hebraisk skrift שַׁעַלְבִים) er ein religiøs kibbutz sentralt i Israel, ein av berre to tilknytt til Agudat Israel (Chafetz Chaim er den andre). Han ligg nær byen Modi'in-Maccabim-Re'ut og høyrer til Gezer regionale kommune.

## Historie
Kibbutzen vart grunnlagd den 13. august 1951 av ei Nahal-gruppe frå Ezra-rørsla, på landområdet til den avfolka palestinsk-arabiske landsbyen Salbit. Han vart kalla opp etter ein bibelsk stad nemnt i Josva 19:42, Domarane 1:35 og 1. Kongebok 4:9. Åsen mellom kibbutzen og Nof Ayalon vert ofte kalla Tel Sha'alvim. Fram til seksdagarskrigen var han eit mål for fleire åtak frå Vestbreidda sidan han låg nær Den grøne linja. I følgje eit dokument teken frå den jordanske arabiske legionen, planla legionen å angripe landsbyen og massakrere alle innbyggjarane.

I 1961 vart ein yeshiva, Yeshivat Sha'alvim, grunnlagd i Sha'alvim, og vart seinare eit stor religiøst utdanningsanlegg i regionen.

## Kjelder

**Denne artikkelen bygger på «[[:en:Sha&#39;alvim|Sha&#39;alvim]]» frå ,  den 26. juli 2015.* 
*** oppgav desse kjeldene:*
Azaria

**Azaria** (hebraisk skrift עֲזַרְיָה) eller **Azarya** er ein moshav sentralt i Israel. Han ligg i Shephelah kring fem kilometer søraust for Ramle og høyrer til Gezer regionale kommune. I 2011 hadde han eit folketal på 1&nbsp;024.

Moshaven vart grunnlagd på landområdet til den avfolka palestinske landsbyen Al-Barriyya  den 30. oktober 1949 av 25 familiar frå Jerusalem som ein del av planen «Frå by til landsby». Namnet er symbolsk, men det finst ein teori om at han vart kalla opp etter Azariah frå Judah. Den symbolske tydinga er eit akronym av det hebraiske, religiøse uttrykket  «Immigrantar(ole) (frå) Zakho(landsby i Kurdistan) såg(ra'u) frelsa(jeshuat) (til) Herren(HaShem).»

Han må ikkje forvekslast med Azariea i det antikke Sicilia.

## Kjelder

**Denne artikkelen bygger på «[[:en:Azaria|Azaria]]» frå ,  den 26. juli 2015.* 
*** oppgav desse kjeldene:*
*
*
 

## Bakgrunnsstoff
*Offisiell nettstad
Gezer kibbutz

**Gezer** (hebraisk skrift גֶּזֶר) er ein kibbutz sentralt i Israel. Han ligg i Shephelah mellom Modi'in, Ramle og Rehovot og høyrer til Gezer regionale kommune. I 2006 hadde han eit folketal på 353.

Kibbutzen vart grunnlagd i 1945 på landområde kjøpt av Ancient Order of Maccabeans i England,, ein filantropisk samskipnad skipa i 1896.  Pionerane var immigrantar frå Europa, som kalla opp kibbutzen etter den bibelske Tel Gezer (Josva 21:21), som ligg i nærleiken.

Den 10. juni 1948, dagen etter brigadane *Yiftah* og *Harel* prøvde å ta Latrun, gjekk den arabiske legionen med hjelp av irregulære soldatar og eit dusin pansra køyretøy  til åtak på kibbutzen. Han vart forsvart av 68 Haganah-soldatar. Etter ein fire timar lang kamp, fall kibbutzen. 39 forsvarar vart drepen, eit dusin rømde og dei gjenverande vart tekne til fange. To arabiske legionærar vart drepne. Om kvelden vart kibbutzen teken attende av to *[[Palmach]]*-troppar.

Etter krigen vart landsbyen bygd opp att, men gjekk frå kvarandre i 1964 på grunn av sosiale vanskar. Den noverande kibbutzen vart grunnlagd den 4. juli 1974, av ein Gar'in frå Nord-Amerika. Kibbutz Gezer Field er ein av få baseball-banar i Israel.

## Kjelder

**Denne artikkelen bygger på «[[:en:Gezer (kibbutz)|Gezer (kibbutz)]]» frå ,  den 26. juli 2015.* 
*** oppgav desse kjeldene:*

## Bakgrunnsstoff
*The Israel Baseball League and the Jewish Diaspora